Държавен вестник, бр. 20, 2010 г., стр. 7

БРОЙ  20	
Д Ъ Р Ж А В Е Н  В Е С Т Н И К 	
СТР.  7  
Член 26
1. Този договор се сключва за неопределен 
срок.
2. Всяка договаряща страна има правото да 
денонсира този договор, като уведоми писмено 
за това другата договаряща страна по дипло­
матически път. Действието на този договор се 
прекратява след изтичане на 6 месеца от датата 
на получаване на това известие. 
3. Правата, придобити в съответствие с 
разпоредбите на този договор, се запазват в 
случай на неговото денонсиране.
Съставен в Москва на 27 февруари 2009 г. 
в два еднообразни екземпляра, всеки от които 
на български и руски език, като и двата текста 
имат еднаква сила.
За Република България:	 За Руската федерация:
Емилия Масларова, 	
Татяна Голикова,	
министър на труда и 	
министър на
социалната политика	
здравеопазването и
	
социалното развитие
1858
Правилник за изменение на Правилника за 
устройството и дейността на Националния 
институт по помирение и арбитраж (обн., ДВ, 
бр. 35 от 2003 г.; изм. и доп., бр. 29 от 2005 г.)
§ 1. В чл. 6, ал. 2, т. 9 след думата „разписа­
ние“ се добавя „след съгласуване с министъра 
на труда и социалната политика“. 
§ 2. В чл. 7, ал. 2 изразът „е 20 щатни бройки“ 
се заменя със „се определя с постановление 
на Министерския съвет по предложение на 
министъра на труда и социалната политика“.
Министър: Т. Младенов
2011
ДЪРЖАВНА КОМИСИЯ 
ПО СИГУРНОСТТА НА 
ИНФОРМАЦИЯТА
СПОРАЗУМЕНИЕ
между правителството на Република Бълга­
рия и правителството на Република Корея 
за обмен и защита на класифицирана военна 
информация
(Утвърдено с Решение № 58 от 5 февруари 
2010 г. на Министерския съвет. В сила от 11 
февруари 2010 г.)
Правителството на Република България и 
правителството на Република Корея, наричани 
по-нататък „страни“,
разбирайки, че при ползотворното сътрудни­
чество е възможно да се наложи обмен на кла­
сифицирана военна информация между страните,
желаейки да регулират взаимната защита на 
класифицирана военна информация с приложе­
ние спрямо споразуменията за сътрудничество, 
които предстоят да се подпишат, и класифи­
цираните договори, които ще се изпълняват 
между страните, съдържащи или включващи 
класифицирана военна информация,
се договориха за следното:
Член 1
Определения
За целите на това споразумение:
(а) „Класифицирана военна информация“ е 
информация, независимо от формата, естеството 
или начина є на пренасяне, създадена, обрабо­
тена или съхранена за целите на сътрудничест­
вото в областта на отбраната, отбранителната 
индустрия или доставки, създадена или в процес 
на създаване, на която е определено ниво на 
класификация за сигурност и която в интерес 
на националната сигурност и в съответствие 
с националните закони и подзаконови актове 
на страните изисква защита.
(б) „Нерегламентиран достъп до класифи­
цирана военна информация“ означава всяка 
форма на разкриване на класифицирана воен­
на информация или злоупотреба, увреждане, 
предоставяне, унищожаване или неправилно 
класифициране, както и всякакви други дейст­
вия или бездействия, водещи до нарушаване на 
защитата или до загуба на такава информация, 
както и всяко действие или бездействие, довело 
до узнаване на информацията от неоправомо­
щено лице.
(в) „Ниво на класификация за сигурност“ 
е категория, която според националните за­
кони и подзаконови актове на всяка страна 
характеризира значимостта на класифицирана 
военна информация, нивото на ограничаване 
на достъпа до нея и нивото на защитата є от 
страните, а също така и категория, въз основа 
на която се маркира такава информация.
(г) „Гриф за сигурност“ е маркировка върху 
какъвто и да е класифициран материал, която 
показва нивото на класификация за сигурност.
(д) „Разрешение за достъп“/„Удостовере­
ние за сигурност“ е  положително решение, 
произтичащо от процедура по проучване, 
което установява лоялността и надеждността 
на физическо или юридическо лице, както и 
други аспекти на сигурността в съответствие 
с националните закони и подзаконови актове 
на всяка страна. Това решение дава право на 
достъп на физическото или юридическото лице 
до класифицирана военна информация на оп­
ределено ниво без риск за сигурността.
(е) „Страна източник“ е страната, която 
предоставя класифицирана военна информация.
(ж) „Страна получател“ е страната, на 
която се предоставя класифицирана военна 
информация.
(з) „Компетентен орган“ означава органът, 
който в съответствие с националните закони 
и подзаконови актове на съответната страна